OpenLLM-France/wikimedia huggingface dataset:
# Blingel

Blingel és un municipi francès situat al departament del Pas de Calais i a la regió dels Alts de França. L'any 2007 tenia 98 habitants.

## Demografia
### Població

El 2007 la població de fet de Blingel era de 98 persones. Hi havia 48 famílies de les quals 16 eren unipersonals (12 homes vivint sols i 4 dones vivint soles), 20 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 63 habitatges, 47 eren l'habitatge principal de la família, 10 eren segones residències i 6 estaven desocupats. Tots els 63 habitatges eren cases. Dels 47 habitatges principals, 34 estaven ocupats pels seus propietaris, 7 estaven llogats i ocupats pels llogaters i 5 estaven cedits a títol gratuït; 1 tenia dues cambres, 4 en tenien tres, 12 en tenien quatre i 29 en tenien cinc o més. 39 habitatges disposaven pel capbaix d'una plaça de pàrquing. A 25 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Blingel el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 8 | 80 a 84 | 0 |
| 0 | 75 a 79 | 12 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 4 |
| 8 | 50 a 54 | 8 |
| 4 | 45 a 49 | 0 |
| 4 | 40 a 44 | 4 |
| 4 | 35 a 39 | 8 |
| 0 | 30 a 34 | 4 |
| 8 | 25 a 29 | 0 |
| 0 | 20 a 24 | 4 |
| 8 | 15 a 19 | 4 |
| 4 | 10 a 14 | 8 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 62 persones, 40 eren actives i 22 eren inactives. De les 40 persones actives 35 estaven ocupades (22 homes i 13 dones) i 5 estaven aturades (4 homes i 1 dona). De les 22 persones inactives 8 estaven jubilades, 1 estava estudiant i 13 estaven classificades com a «altres inactius».

### Activitats econòmiques

Dels 6 establiments que hi havia el 2007, 1 era d'una empresa de transport, 1 d'una empresa d'hostatgeria i restauració, 1 d'una empresa immobiliària, 1 d'una empresa de serveis i 2 d'empreses classificades com a «altres activitats de serveis».
L'any 2000 a Blingel hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Blingel a l'INSEE.
* Évolution et structure de la population Fitxa amb el detall de dades de Blingel a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Goitkh

Goitkh - Гойтх (rus) és un poble del krai de Krasnodar, a Rússia. Es troba als vessants del Caucas occidental, a la capçalera del riu Pxix, a 27 km al nord-est de Tuapsé i a 94 km al sud de Krasnodar.
Pertany al possiólok d'Oktiabrski.

## Història

La fortalesa de Goitkh fou erigida el 23 de març del 1863. El 22 de maig del 1866 s'abandonà per la pèrdua de significat militar. Goitkh pertanyia a l'otdel de Maikop segons els registres del 1888 i del 1917. Rebé immigració de grecs pòntics que emigraren per les persecucions de l'Imperi Otomà. Del 26 d'abril del 1923 al 10 de mar del 1925 pertanyé al vólost de Khadíjensk.
# Carrer trampa

En l'àmbit de la cartografia, un carrer trampa és una localització d'un mapa expressada com a carrer fictici o mal representat i de manera intencionada. Té la finalitat d'enxampar possibles infractors dels drets d'autor del mapa i sovint es troba fora de la zona que el mapa cobreix nominalment, amb una freqüència gairebé excepcional.

## Finalitat i exemples

L'objectiu d'aquestes trampes en llistes de carrers, és doncs, que qualsevol infractor que pugui plagiar aquests documents sigui incapaç de justificar la inclusió del carrer trampa com un error innocent o casual. Altres casos similars en documentació cartogràfica que funcionen com a trampes de drets d'autor són les poblacions fantasma o bé muntanyes amb alçades equivocades.
Si bé els carrers trampa acostumen a ser vials inexistents, de vegades els seus editors prefereixen modificar intencionadament la naturalesa de carrers reals, de manera que sigui possible detectar plagis però que no interfereixin de manera significativa amb la navegació de l'usuari que consulta el mapa. En són exemples els revolts inexistents o canvis d'amplada dels vials sense necessitat de canviar la ubicació ni les connexions amb altres carrers.

## En la cartografia digital

Amb l'arribada de la cartografia digital i l'aparició de mapes amb llicència lliure i col·laboratius tals com OpenStreetMaps, el recurs dels carrers trampa va decréixer notablement atesa una major facilitat de detecció i mecanismes automàtics de suport; tanmateix se n'han documentat històricament múltiples exemples en mapes privats com el de Google. En l'àmbit en línia, però, es considera que avui dia els carrers trampa i altres modificacions cartogràfiques ja no responen en gran manera a la protecció de drets d'autor sinó al concepte de vandalisme cartogràfic o cartovandalisme.

## Referències

* 1 2 Holdsworth, Rachel. «Trap Streets Are Real, And Here Are Some Of London's» (en anglès). The Londonist, 23-11-2015. [Consulta: 4 juny 2020].
* 1 2 3 Ballatore, Andrea «Defacing the Map: Cartographic Vandalism in the Digital Commons». The Cartographic Journal, 51, 3, 01-08-2014, pàg. 214–224. DOI: 10.1179/1743277414Y.0000000085. ISSN: 0008-7041.
* 1 2 3 4 Lovejoy, Bess. «Copyrighting Cartography with Fictional Places» (en anglès). Atlas Obscura, 15-07-2014. [Consulta: 4 juny 2020].
* 1 2 3 Gayomali, Chris. «Trap streets: The crafty trick mapmakers use to fight plagiarism» (en anglès). The Week, 29-03-2013. [Consulta: 4 juny 2020].
# Huerta de la Obispalía

Huerta de la Obispalía és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 176 | 155 | 155 | 155 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Mordella humeralis humeralis

Mordella humeralis humeralis és una subespècie de coleòpter de la família Mordellidae que habita a Austràlia.

## Referències

* ↑ Hallan, Joel. «Synopsis of the described Coleoptera of the World» (en anglés). Biology Catalog de la Universitat de Texas A&M, 15-01-2012. [Consulta: 12 juny 2015].
# Navaquesera

Navalacruz és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 101 | 44 | 59 | 47 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Edward Smyth (escultor)

Edward Smyth (Meath, 1749 - Dublín, 2 d'agost de 1812) va ser un escultor irlandès.
Fill d'un picapedrer, Smyth va néixer a Meath. Els seus primers treballs els va realitzar com empleat de Henry Darley, qui el va presentar a l'arquitecte James Gandon, el qual impressionat per les obres de Smyth li va oferir treball com a escultor a la Custum House i molts dels seus projectes de Dublín. Aquests treballs inclouen obres per als edificis de Four Courts, la Irish House of Lords i King's Inns. Smyth també va col·laborar amb l'arquitecte Francis Johnston i va realitzar les talles dels caps en pedra de sants de l'exterior de la Capella reial del Castell de Dublín, treball que a causa de la seva defunció va continuar el seu fill John.
Smyth va ser el primer mestre de la Dublin Society School de modelatge i escultura. Va morir sobtadament el 2 d'agost de 1812, en el seu domicili de Dublín. El seu fill, John Smyth, era també escultor i el va succeir com a mestre de modelatge en l'Escola de Dublín.

## Referències

* ↑ Arnold, 1969, p. 101-102.
* ↑ Error: hi ha títol o url, però calen tots dos paràmetres.«[{{{url}}} Edward Selby Smyth]» (en anglès). Art Encyclopedia. [Consulta: 24 febrer 2013].

## Bibliografia

* Arnold, Bruce. A Concise History of Irish Art (en anglès). Londres: Thames and Hudson, 1969.
# Carla Morrison

Carla Patricia Morrison Flores, mes coneguda com Carla Morrison (Tecate, 19 de juliol de 1986), és una cantant i compositora mexicana. Ha estat guanyadora de tres premis Grammy Llatí; dos per millor cançó alternativa amb «Déjenme llorar», el 2012, i «Vez primera», el 2016; i un pel seu àlbum debut «Déjenme llorar», certificat platí per l'Associació Mexicana de Productors de Fonogrames i Videogrames.
El 2009, va llançar el seu primer EP, titulat Aprendiendo a aprender, produït de forma autònoma en l'estudi de Jordan Beriault en Tempe, Arizona, amb temes composts i produïts per ella mateixa. El 2010, la cantant mexicana Natalia Lafourcade li va produir el seu segon EP «Mientras tú dormías».
El 2017, va debutar com a actriu en la pel·lícula Ana María in Novela Land amb tres cançons seves a la banda sonora («Me encanta», «Hasta la piel» i «Yo sigo aquí»). El 2018, la revista Forbes la va nomenar com una de les 100 dones més poderoses de Mèxic, al costat de Eiza González, Martha Debayle i Elisa Carrillo.
Ha publicat dos àlbums d'estudi: Déjenme llorar (2012), disc d’indie-rock de dicció mexicana, i Amor supremo (2015); i un àlbum acústic; Amor supremo desnudo (2017). A més de quatre EPs: Aprendiendo a aprender (2009), Mientras tu dormias.. (2010), Jugando en serio (2013) i La niña del tambor (2016).

## Referències

* 1 2 3 Rodríguez, Oriol. «L’amor de la Carla» p. 16. La Vanguardia, 17-11-2017. [Consulta: 21 agost 2021].
* ↑ «La increíble e inspiradora vida de la triste Carla Morrison» (en castellà). El Universal, 04-08-2018. [Consulta: 1r setembre 2020].
* ↑ Cortina, Fernanda. «Carla Morrison: Armonías renovadas que surgen desde un reencuentro profundo» (en espanyol de Mèxic). Forbes México. [Consulta: 1r setembre 2020].
* ↑ Gabriela, Hilda. «Carla Morrison: Aprendiendo, a solas…» (en anglès americà). Al Borde, 10-07-2009. [Consulta: 1r setembre 2020].
* ↑ «Carla Morrison debutará como actriz en esta película» (en castellà). LifeBoxset, 02-02-2015. [Consulta: 1r setembre 2020].
* ↑ «Ana María in Novela Land Soundtrack (2015)». www.soundtrack.net. [Consulta: 1r setembre 2020].
* ↑ «Eiza, entre las 100 mujeres más poderosas de México» (en castellà). Excélsior, 21-06-2018. [Consulta: 1r setembre 2020].
# Borsa d'Indonèsia

La Borsa d'Indonèsia (IDX) o Bursa Efek Indonesia (BEI) és la borsa de valors amb seu a Jakarta (Indonèsia). Va ser anteriorment coneguda com a Jakarta Stock Exchange (JSX) abans que el seu nom canviés en la fusió amb la Borsa de Surabaya l'any 2007 (SSX). A 31 de desembre de 2007, la Borsa d'Indonèsia tenia 383 companyies cotitzant amb un valor combinat de mercat de 212 bilions de dòlars. Al setembre de 2021, la Borsa d'Indonèsia tenia 750 empreses cotitzades i els inversors totals eren uns 6,4 milions, en comparació amb els 2,5 milions a finals de 2019.

## Referències

* ↑ Petir Garda Bhwana. «IDX Has 6.4 Million Capital Market Investors per September» (en anglès). Tempo, 14-10-2021.

## Enllaços externs

* IDX website Arxivat 2008-04-16 at Archive.is
* Indonesia Stock Exchange Arxivat 2009-08-17 a Wayback Machine.
# Goizalde Núñez Uriarte

Goizalde Núñez Uriarte (Bilbao, 1970) és una actriu de teatre, cinema i televisió basca. Actualment viu a Titulcia (Madrid).
Actua des de la infància. Ha treballat com a actriu en moltes sèries de televisió, obres de teatre i pel·lícules, i fins i tot ha estat jurat al Festival Internacional de Cinema d'Osca. És mare d'un nen.

## Pel·lícules

* El milagro de P. Tinto (1998) com Olivia adulta
* Tiempo de tormenta (2002)
* Que se mueran los feos (2009) com Rosa.
* Zipi y Zape y la isla del capitán (2016) com a Sor Enriqueta
* Embarazados (2016) com Verónica
* Villaviciosa de al lado (2017) com Carmen
* ¿Qué te juegas? (2019) com ¿?

## Teatre

* " Talem "
* " Lenguas de Gato "
* " Las Bizarrias de Belisa "
* El malentendido (1998)
* " Con el Amor No Se Juega "
* " Marat Sade "
* " El Local de Bernardeta "
* " La Secretaria "
* Madre, el drama padre (2001)
* 5hombres y 5mujeres.com c.2005 - actualitat
* Juventudes (2015- actualitat) amb Selu Nieto
* Maravillas de Cervantes. C.N.T.C.
* No hay burlas con el amor. C.N.T.C.
* La celosa de sí misma. C.N.T.C.
* La gaviota
* " Demasiado Humano "
* No te vistas para cenar.
* Contracciones
* " Pioneras "
* " Bette & Joan "
* " Only Payasos "
* " Mi Niña Niña Mia "

## Sèries de televisió

| Any | Sèrie | Canal | Personatge | Notes |
| 1995 | Farmacia de guardia | Antena 3 | Lourdes | 1 episodio |
| 2001 | Hospital Central | Telecinco | Verónica | 1 episodi |
| 2001 - 2004 | Cuéntame cómo pasó | La 1 | Doña Remedios | 13 episodis |
| 2002 - 2003 | 7 vidas | Telecinco | Puri Ruiz | 2 episodis |
| 2003 | Javier ya no vive solo | Telecinco | Mariluz | 1 episodi |
| 2003 - 2008 | Los Serrano | Telecinco | Lourdes "Lourditas" Salgado | 119 episodis |
| 2011 | Plaza de España | La 1 | Antonia | 10 episodis |
| 2012 - 2014 | Con el culo al aire | Antena 3 | Dolores "Lola" Soriano | 42 episodis |
| 2015 | Olmos y Robles | La 1 | Gloria | 1 episodi |
| 2016 | Buscando el norte | Antena 3 | María Jesús "Chus" Soto | 8 episodis |
| 2017 - presente | Estoy vivo | La 1 | María Fernández | ¿¿? episodis |
| 2018 | Cuerpo de élite | Antena 3 | Conchi Galindo | 1 episodi |

### Programes de TV

* Dicho y hecho. 2018, TVE.
* Me resbala. 2014 - 2017, Antena 3.
* Se hace saber. 2014, TVE.
* La noche... con Fuentes y Cía. 2005, Telecinco.

## Premis i nominacions
### Premis de la Unión de Actores

| Any | Categoria | Obra | Resultat |
| 2002 | Millor actriu secundària de teatre | La gaviota | Guanyadora |
| 2010 | Millor actriu de repartiment al cinema | Que se mueran los feos | Nominada |

## Referències

* ↑ Goizalde Núñez: “Mi papel en ‘Estoy vivo’ me permite mostrar otros registros” Arxivat 2021-01-16 a Wayback Machine., 14 de novembre de 2019
* ↑ Goizalde Núñez: "Todavía hay gente que me para por la calle gracias a Lourditas", Diario del Alto Aragón, 14 de juny de 2019
* ↑ Goizalde Núñez: "La maternidad ha sido mi experiencia más maravillosa", Diez Minutos, 1 de març de 2014
* ↑ Premios Unión de Actores 2002 al web de la Unión de Actores

## Enllaços externs

* Vídeo de Lourditas a la sèrie Los Serrano a YouTube
* "En la realidad, no soy tan monjita". Entrevista a Goizalde de 20 minutos
# Sant Sadurní de la Roca

Sant Sadurní de la Roca és una església gòtica de la Roca del Vallès protegida com a bé cultural d'interès local.

## Descripció

L'edifici és de nau única, coberta per tres trams de volta de creueria. Té dues capelles laterals cobertes també amb creueria a ambdós costats de la nau, estan situades entre contraforts que sobresurten a l'exterior. El cor és d'arc rebaixat i de volta de creueria. L'absis és poligonal i té contraforts a l'exterior. La portada és d'un gòtic tardà, flanquejada per contraforts i pinacles, i arquivoltes apuntades formant una fornícula per la imatge de sant Sadurní. La torre espadanya és de paredat, és d'un cos únic amb dos arcs de mig punt de maó i coronat per merlets.

## Història

L'església la va fundar l'abadessa Emma del monestir de Sant Joan de les Abadesses. Del primitiu edifici romànic només se'n conserva un tros de parament, l'església es va engrandir el segle xvi sota el mestre d'obres Bartomeu Roig, les obres es van acabar l'any 1558. Hi ha notícies documentals de les reformes posteriors: el 1604 es fa la sobreteulada, el 1606 s'enrajola, el 1636 es repara la volta.

## Referències

* 1 2 «Sant Sadurní de la Roca». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].
# Huracà Erika

«Huracà Erika» té aquests significats:
* Tempesta tropical Erika (1991).
* Huracà Erika (1997). Asollí la Categoria 3 a l'escala de SSHS.
* Huracà Erika (2003). Asollí la Categoria 1 a l'escala de SSHS.
* Tempesta tropical Erika (2009).
# Raissaïta

La raissaïta és un mineral de la classe dels sulfats. El mineral és nomenat en honor de la mineralogista russa Raisa A. Vinogradova (nascuda el 1935), de la Universitat Estatal de Moscou.

## Característiques

La raissaïta és un sulfat de fórmula química CuMg[Te$^{6+}$O₄(OH)₂]·6H₂O. Va ser aprovada com a espècie vàlida per l'Associació Mineralògica Internacional l'any 2014. Cristal·litza en el sistema monoclínic. La seva duresa a l'escala de Mohs és 2. Químicament és molt similar a la leisingita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia Russa de les Ciències, a Moscou (Rússia), amb el número de registre: 4575/1.

## Formació i jaciments

Va ser descoberta al dipòsit de Sentyabr’skoe, al districte mineral d'Ilirney (Districte autònom de Txukotka, Rússia). També ha estat descrita a la mina North Star, al comtat de Juab (Utah, Estats Units). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Raisaite» (en anglès). Mindat. [Consulta: 22 desembre 2019].
# Edward Smith-Stanley

Edward George Geoffrey Smith-Stanley, comte de Derby, baró Stanley de Bickerstaffe KG PC (Knowsley Park, Lancashire, 29 de març de 1799 - Knowsley Park, 23 d'octubre de 1869), va ser un polític anglès, tres vegades Primer Ministre del Regne Unit, i fins ara, el membre que més ha durat com a líder del Partit Conservador britànic. Va ser conegut com a Edward Stanley fins a 1834, com a Lord Stanley entre 1834 i 1851, i des de llavors fins a la seva mort, com a comte Stanley.
Tot i que cada un dels seus mandats no van arribar a durar més de dos anys consecutius, i en total va governar menys que molts altres Primers Ministres, és un dels quatre que han regit durant tres o més mandats durant períodes no consecutius. Va ser fill d'Edward Smith-Stanley, 13è comte de Derby i Charlotte Margaret Hornby, filla del Reverend Geoffrey Hornby.
Stanley va néixer en una adinerada família de terratinents, d Knowsley Hall a Lancashire. Stanley va ser educat a Eton i en l'Església de Crist, d'Oxford.
El seu primer fill va ser Edward Henry Stanley, 15è comte de Derby. El seu segon fill Frederick Arthur Stanley, un dels Governadors del Canadà i General, la Copa Stanley porta el seu nom, en el seu honor.

## Política

Després del col·lapse del Govern de Lord John Russell, Derby va formar un Govern minoritari al febrer de 1852. No obstant això, aquest govern va fracassar en un breu termini de temps.
El 1858, va formar un nou govern, després de la dimissió del Primer Ministre Lord Palmerston. Tot i certs èxits, entre els quals va destacar el control directe de l'Índia després de la revolta de 1857, no va arribar a durar un any.
Després d'un nou fracàs del segon govern de Lord Russell, Derby va crear un nou govern el 1866. Al començament de 1868, Derby es va retirar de la vida política, cedint-li el càrrec a Benjamin Disraeli.
# Cary Joji Fukunaga

Cary Joji Fukunaga (10 de juliol de 1977) és un director de cinema i televisió californià.

## Filmografia
### Pel·lícules

| Any | Títol | Director | Guionista | Productor | Notes |
| 2009 | Chinatown Film Project | Sí | Sí | No | També cinematògraf |
| 2009 | Sin nombre | Sí | Sí | No | |
| 2011 | Jane Eyre | Sí | No | No | |
| 2015 | Beasts of No Nation | Sí | Sí | Sí | També cinematògraf |
| 2017 | It | No | Sí | No | |
| 2020 | No Time to Die | Sí | Sí | No | |
Productor executiu
* On the Ice (2011)
* Little Boxes (2016)
* Thumper (2017)

#### Curtmetratges

| Any | Títol | Director | Guionista | Productor |
| 2003 | Kofi | Sí | Sí | Executiu |
| 2004 | Victoria para chino | Sí | Sí | Sí |
| 2012 | Sleepwalking in the Rift | Sí | Sí | Executiu |

#### Només com a cinematògraf

| Any | Títol | Notes |
| 2004 | Mating Call | Curtmetratge |
| 2004 | The Adventures of Supernigger: Episode I - The Final Chapter | Curtmetratge |
| 2006 | Death of Two Sons | Pel·lícula documental |
| 2005 | Two Men | Curtmetratge |
| 2005 | Kinnaq Nigaqtuqtuaq | Curtmetratge |
| 2005 | White | Curtmetratge |
| 2005 | Clear Water | Curtmetratge |
| 2007 | Team Queen | Curtmetratge |
| 2008 | On the Ice | Curtmetratge |
| 2013 | Handmade | Curtmetratge |

### Televisió

| Any | Títol | Director | Guionista | Productor | Notes |
| 2014-19 | True Detective | Sí | No | Sí | Director (8 episodis) Productor executiu (24 episodis) |
| 2018 | The Alienist | No | Sí | Sí | Guionista (2 episodis) Productor executiu (10 episodis) |
| 2018 | Maniac | Sí | Sí | Sí | Creador Director (10 episodis) Guionista (1 episodi) Productor executiu (10 episodis) |

## Referències

* ↑ «Cary J Fukunaga – California Birth Index». [Consulta: 18 juny 2015].
# Kinoïta

La kinoïta és un mineral de la classe dels silicats. Rep el nom pel missioner jesuïta italià Eusebio Francisco Kino (1645-1711), pioner de la frontera Sonora-Arizona-Califòrnia.

## Característiques

La kinoïta és un silicat de fórmula química Ca₂Cu₂(H₂O)₂[Si₃O$_{10}$]. Va ser aprovada com a espècie vàlida per l'Associació Mineralògica Internacional l'any 1969. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, la kinoïta pertany a «09.BH - Sorosilicats amb anions Si₃O$_{10}$, Si₄O$_{11}$, etc.; cations en coordinació tetraèdrica [4] i major coordinació» juntament amb els següents minerals: aminoffita, akatoreïta i fencooperita.

## Formació i jaciments

Va ser descoberta als monts Santa Rita, al comtat de Pima (Arizona, Estats Units). També ha estat descrita en altres indrets propers del mateix estat d'Arizona, així com dels estats de Michigan, Minnesota i Utah. A fora dels Estats Units només ha estat descrita a la mina Fuka, a la ciutat de Takahashi (Okayama, Japó).

## Referències

* ↑ «Kinoite» (en anglès). Mindat. [Consulta: 21 juny 2019].